OpenLLM-France/wikimedia huggingface dataset:
# Tentacle

Els tentacles són uns òrgans allargats i mòbils de què disposen alguns animals, especialment en invertebrats, com per exemple pops, i de vegades als pels de les fulles d'algunes plantes insectívores. Normalment són utilitzades per alimentar-se, com aparell sensitiu, o per agarrar coses. Anatòmicament funcionen com qualsevol altre múscul hidroestàtic.

## Tentacles als animals
### Invertebrats

L'embrancament dels mol·luscs inclou gran quantitat d'espècies amb músculs hidroestàtics amb forma de tentacles. Els polps més que tentacles tenen braços. Es podrien diferenciar els braços dels tentacles dient que els tentacles són més per a la defensa i tenen ventoses només a la part final. D'aquesta manera les sípies i els calamars tindrien vuit braços i dos tentacles flexibles més.
Els tentacles del calamar gegant i del calamar colossal són particularment temibles, amb ventoses de gran alcans i dents als extrems.
Els caragols, altra classe de mol·luscs, tenen tentacles molt més senzills

### Amfibis

Existeixen alguns cucs amfibis que tenen tentacles com ara el gimnofió, que té dos tentacles al cap utilitzat probablement com òrgan olfatiu.

### Mamífers

El topo de nas d'estrella, Condylura cristata, té tentacles nasals, que són mòbils i extremadament sensibles, cosa que ajuda l'animal a trobar el seu camí al voltant de la seua madriguera i detectar les seues preses. La llengua de les girafes (aproximadament 45 centímetres) és prou llarga com per ser considerada com a tentacle.

## Tentacles a les plantes

A les plantes carnívores, els tentacles es refereixen a uns pels amb glàndules excretores que sobre la superfície de les seues fulles. L'espècie Drosera capensis té aquesta mena de tentacles que excreten una substància adhesiva similar al nèctar per atraure insectes. Quan un insecte és capturat, els tentacles es contrauen fent que la fulla s'enrotlle tal com apareix a la imatge. Llavors els tentacles excreten enzims per a dissoldre i digerir l'insecte.

## Referències

* ↑ Burnie, David. Enciclopedia ilustrada del reino animal. Madrid: Susaeta, 2000, p. 307. ISBN 84-305-9931-2.
Viccionari
# Torre Culleré (Mollerussa)

La Torre Culleré és una obra de Mollerussa (Pla d'Urgell) protegida com a Bé Cultural d'Interès Local.

## Descripció

Habitatge unifamiliar aïllat. Residència senyorial de finals del segle xix. Obra massissa de pedra i ferro, que recorda les vil·les senyorials d'Anglaterra amb la part central de la façana a segon pla, formant un pòrtic i una galeria perfectament orientats al sud i davant del jardí.
Cal destacar la cornisa de fusta de sotacoberta.

## Història

Era la casa de Domènec Cardenal (La Rioja 1820 - Agramunt 1901), enginyer de camins, canals i ports, a qui se li encarregà la direcció de les obres del canal d'Urgell (1861-1865). Obra de finals de segle passat que guarda certa semblança amb la façana principal de la casa canal, sobretot la galeria.

## Referències

* 1 2 3 «Torre Culleré». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 13 març 2019].
# Torre Cordier

La Torre Cordier o Taula de la Maladeta és una muntanya de 3.052 metres que es troba al massís de la Maladeta, a la província d'Osca (Aragó). Va ser ascendida per Eugène Trutat i Maurice Gourdon el 1873.
# Draconyx

Draconyx (que significa «urpa de drac») és un gènere de dinosaures del Juràssic superior. Era un ornitòpode que vivia a l'actual Portugal i era herbívor. Va ser trobat a la Formació Lourinhã el 1991 i descrit per Octávio Mateus i Miguel Telles Antunes el 2001.

## Etimologia

L'espècie tipus, coneguda només per restes parcials, és Draconyx loureiroi. El nom genèric deriva del llatí draco, «drac», i del grec antic ὄνυξ, ónyx, «urpa». El nom específic és en honor a João de Loureiro, un sacerdot jesuïta portuguès, pioner de la paleontologia portuguesa.

## Material

L'holotip, ML 357, un esquelet parcial sense crani, consta de dues dents maxil·lars, tres centres caudals, un xebró, una epífisi distal de l'húmer dret, una falange manual, tres unguals manuals, una epífisi distal del fèmur dret, l'epífisi proximal i distal de la tíbia i el peroné, un astràgal, un calcani, tres tarsals, quatre metatarsians i falanges pedals. Va ser trobat l'any 1991 a Vale de Frades per Carlos Anunciação del Museu da Lourinhã, en capes de la Unitat Bombarral que daten del Titonià.
La histologia mostra que l'espècimen holotip tenia entre 27 i 31 anys d'edat.
S'ha referit a aquest tàxon un fèmur esquerre (ML 434), trobat prop de la Praia do Caniçal. Draconyx era un petit herbívor bípede. Gregory S. Paul, l'any 2010, va estimar la longitud en 3,5 metres i el pes en 150 quilograms.

## Sistemàtica

Segons [Mateus i Antunes 2001], Draconyx loureiroi és un membre de la Iguanodontia, més concretament dels Camptosauridae, basat en les dents maxil·lars, que tenen una forta cresta primària vertical a la part distal de la corona labial, i el fèmur, que és corbat i té un trocànter menor prominent.
Un article del 2022 situa a Draconyx com a Styracosterna.

## Referències

* ↑ Mateus i Telles Antunes, 2001, p. 61-73.
* ↑ Waskow i Mateus, 2017, p. 425-439.
* ↑ Paul, G.S., 2010, The Princeton Field Guide to Dinosaurs, Princeton University Press p. 285
* ↑ Rotatori, Filippo Maria; Moreno-Azanza, Miguel; Mateus, Octávio «Reappraisal and new material of the holotype of Draconyx loureiroi (Ornithischia: Iguanodontia) provide insights on the tempo and modo of evolution of thumb-spiked dinosaurs» (en anglès). Zoological Journal of the Linnean Society, 195(1), 24-02-2022, pàg. 125–156. DOI: 10.1093/zoolinnean/zlab113.

## Bibliografia

* Mateus, Octávio; Telles Antunes, Miguel «Draconyx loureiroi, a new camptosauridae (Dinosauria, Ornithopoda) from the Late Jurassic of Lourinhã, Portugal» ( PDF) (en anglès). Annales de Paléontologie, 87, 2001. Arxivat de l'original el 2007-09-28. DOI: 10.1016/S0753-3969(01)88003-4 [Consulta: 13 novembre 2022].
* Waskow, Katja; Mateus, Octávio «Dorsal rib histology of dinosaurs and a crocodylomorph from western Portugal: Skeletochronological implications on age determination and life history traits» (en anglès). Comptes Rendus Palevol, 16(4), 2017. DOI: 10.1016/j.crpv.2017.01.003.
# Domenico Auletta

Domenico Auletta (Nàpols, 1723 - Nàpols, 1753) fou un compositor i organista italià. Era fill de Pietro Auletta.
Poc se sap de la vida d'Auletta. Durant la seva vida va estar certament actiu a la seva ciutat natal com a organista i compositor, principalment de música sacra. El 8 de novembre de 1796, junt amb Domenico Cimarosa, D. Auletta es va convertir en segon organista de la Capella Reial napolitana.

## Obres

* Admiro aquesta cara (ària en sol major per a soprano i continu)
* cinc salms curts
* tres Salve regina
* dos De profundis
* Dixit dominus
* Rèquiem aeternam per a soprano, dos corns, cordes i orgue.
* tres concerts per a clavicèmbal, violins i continu.

## Referències

* ↑ (Nàpols, Arxius de l'Estat, Desk of Ration, Extraordinari 4, Casa Reial 1771-98, vol. 79, c. 471).
# Tiësto

Tiësto OON, pseudònim de Tjis Michiel Verwest (Breda, 17 de gener de 1969) és un DJ de música House-trance i un productor neerlandès. És conegut internacionalment com a DJ Tiësto.
El 2007 li van atorgar el Gouden Harp, el premi més prestigiós de la música lleugera neerlandesa. Va ser reconegut l'any 2009 com el millor DJ del món i de la història segons la revista DJ Mag. Actualment es manté en la segona posició d'aquesta mateixa llista. És coneguda l'adaptació que va fer de l'Adagio for Strings de Barber.

## Referències

* ↑ «Llista Top 100 DJs». DJMag. [Consulta: 15 gener 2013].

## Enllaços externs

* Tiësto - Lloc web oficial
* Tiësto fan Blog Arxivat 2010-07-24 a Wayback Machine.
# Terry Wogan

Michael Terence Wogan, més conegut com a Terry Wogan, KBE (Limerick, 3 d'agost de 1938 - Taplow, Buckinghamshire, Anglaterra, 31 de gener de 2016) fou un presentador i locutor de ràdio i televisió irlandès i britànic, un dels més famosos del Regne Unit, i també un dels símbols de la BBC. Va començar la seva carrera professional a la dècada de 1960. Entre 1980 i 2008 va comentar cada any per la BBC el Festival d'Eurovisió, i en va ser presentador a Birmingham el 1998 al costat d'Ulrika Jonsson. Va obtenir 150.000 £ a l'any pel seu treball al concurs.
El 2004 va rebre un doctorat honorari de la Universitat de Limerick. L'any 2005 va ser nomenat Cavaller de l'Orde de l'Imperi Britànic per la Reina Elisabet II, després de fer valer aquest any, el seu dret de nacionalitat britànica (encara que conserva la irlandesa), el títol de cavaller es va fer efectiu l'11 d'octubre de 2005, permetent-li utilitzar el títol de Sir.

## Obres bibliogràfiques

* Banjaxed (October 1979)
* The Day Job (1981)
* Wogan on Wogan (1987)
* Terry Wogan's Bumper Book of TOGs (1995)
* Where Was I?!: The World According to Wogan (2009)

### Autobiografies

* Is It Me? (setembre de 2000)
* Mustn't Grumble (setembre de 2006)

## Referències

* ↑ «Tributes to broadcaster who made his home in Buckinghamshire». ITV News. [Consulta: 31 gener 2016].
* ↑ Beth, Neil; Fletcher, Damien. «Terry Wogan's Wonga» (en anglès). Daily Mirror, 03-06-2007. [Consulta: 9 febrer 2013].
* ↑ «Honorary Doctorate Recipients University of Limerick]» (en anglès). Arxivat de l'original el 2011-09-26. [Consulta: 9 febrer 2013].
* ↑ «Queen's Fire Service Medal» (en anglès) p. =26. London Gazette, 31-12-2005. [Consulta: 9 feb rer 2013].

## Enllaços externs

* Terry Wogan - Lloc web oficial
# Durango (Colorado)

Durango és una població dels Estats Units a l'estat de Colorado. Segons el cens del 2000 tenia 13.922 habitants.

## Demografia

Segons el cens del 2000, Durango tenia 13.922 habitants, 5.492 habitatges, i 2.603 famílies. La densitat de població era de 792,8 habitants per km².
Per edats la població es repartia de la següent manera: un 16,6% tenia menys de 18 anys, un 26,1% entre 18 i 24, un 27,2% entre 25 i 44, un 19,4% de 45 a 60 i un 10,7% 65 anys o més.
L'edat mediana era de 29 anys. Per cada 100 dones de 18 o més anys hi havia 103,8 homes.
La renda mediana per habitatge era de 34.892 $ i la renda mediana per família de 50.814 $. Els homes tenien una renda mediana de 31.812 $ mentre que les dones 25.022 $. La renda per capita de la població era de 19.352 $. Entorn del 7,3% de les famílies i el 17,2% de la població estaven per davall del llindar de pobresa.

## Esports

En 1990 s'hi va celebrar el primer Campionats del Món de ciclisme de muntanya i trial.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Durango». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 18 juliol 2010].
* ↑ «Geographic Comparison Table- Durango». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
* ↑ Forster, Matt. Explorer's Guide Colorado (en anglès). 2a ed.. The Countryman Press, 2011, p. 297. ISBN 1581578393.
# Torre de l'Àngel

«Torre de l'Àngel» té aquests significats:
* Torre de l'Àngel (Palma)
* Torre de l'Àngel (Pontós)
* Torre de l'Àngel (València)
# Torre de l'illa de Sargantana

La Torre de l'Illa Sargantana és una torre de defensa costanera al centre de la rada de Fornells, és de forma allargada i apunta el seu vèrtex septentrional cap a l'entrada de la rada, dominant la seva embocadura i la zona de fondejo central, d'aquí la seva importància. Va ser construïda pels britànics. Té adossades dues ales, una cap al nord i altra cap a l'est. No té pis intermedi, la torre està bé conservada i és de propietat privada.

## Enllaços externs

* Torre de l'illa de Sargantana Arxivat 2011-04-17 a Wayback Machine.
# Tice

Tice és una concentració de població designada pel cens dels Estats Units a l'estat de Florida. Segons el cens del 2000 tenia 4.538 habitants.

## Demografia

Segons el cens del 2000, Tice tenia 4.538 habitants, 1.556 habitatges, i 1.026 famílies. La densitat de població era de 1.537 habitants/km².
Dels 1.556 habitatges en un 33,4% hi vivien nens de menys de 18 anys, en un 41% hi vivien parelles casades, en un 16,6% dones solteres, i en un 34% no eren unitats familiars. En el 24,4% dels habitatges hi vivien persones soles el 9,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,92 i el nombre mitjà de persones que vivien en cada família era de 3,4.
Per edats la població es repartia de la següent manera: un 29,5% tenia menys de 18 anys, un 10,8% entre 18 i 24, un 29,9% entre 25 i 44, un 18,7% de 45 a 60 i un 11,1% 65 anys o més.
L'edat mediana era de 31 anys. Per cada 100 dones de 18 o més anys hi havia 114,7 homes.
La renda mediana per habitatge era de 25.453 $ i la renda mediana per família de 26.885 $. Els homes tenien una renda mediana de 21.900 $ mentre que les dones 18.214 $. La renda per capita de la població era de 12.206 $. Entorn del 28,2% de les famílies i el 33,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tice». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 2 agost 2010].
* ↑ «Geographic Comparison Table- Tice». American Fact Finder. Oficina del Cens dels Estats Units, 12-01-2010.
# Tractat de Cotonou

El Tractat de Cotonou és un acord d'intercanvi comercial i d'assistència firmat el 2000 entre la Unió Europea (UE) i els 78 estats d'Àfrica, del Carib i del Pacífic (ACP) a Cotonou, Benín. Va substituir la Convenció de Lomé.
L'acord tenia un termini de 20 anys, expirant el 2020. El 15 d'abril de 2021 va signar-se un nou acord entre la UE i l'OACPS.

## Països no europeus integrants del Tractat

* Àfrica: Angola, Benín, Botswana, Burkina Faso, Burundi, Cap Verd, Camerun, República Centreafricana, Txad, Etiòpia, República del Congo, República Democràtica del Congo, Comores, la Costa d'Ivori, Eritrea, Gabon, Gàmbia, Ghana, Guinea, Guinea Bissau, Guinea Equatorial, Kenya, Lesotho, Libèria, Madagascar, Malawi, Mali, Maurici, Mauritània, Moçambic, Namíbia, Níger, Nigèria, Ruanda, São Tomé i Príncipe, Senegal, Seychelles, Sierra Leona, Somàlia, Swazilàndia, Sud-àfrica, Sudan, Togo, Tanzània, Uganda, Djibouti, Zàmbia, Zimbàbue.
* Carib: Antigua i Barbuda, Bahames, Barbados, Belize, Dominica, Grenada, Guyana, Haití, Jamaica, República Dominicana, Saint Kitts i Nevis, Saint Vincent i les Grenadines, Saint Lucia, Surinam i Trinitat i Tobago
* Pacífic: Illes Cook, Fiji, Kiribati, Illes Marshall, Estats Federats de Micronèsia, Nauru, Niue, República de Palau, Papua Nova Guinea, Samoa, Salomó, Timor Oriental, Tonga, Tuvalu i Vanuatu.

## Referències

* ↑ «EUR-Lex - r12101 - EN - EUR-Lex». [Consulta: 21 setembre 2021].
* 1 2 «Acuerdo de Cotonú» (en castellà). Consejo Europeo. [Consulta: 10 octubre 2021].
* ↑ «Post-Cotonou: Negotiators reach a political deal on a new EU/Africa-Caribbean-Pacific Partnership Agreement» (en anglès). European Comission, 03-12-2020. [Consulta: 10 octubre 2021].
# Tossal del Senyor (Sunyer)

El Tossal del Senyor és una muntanya de 188 metres al municipi de Sunyer, a la comarca catalana del Segrià.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Dífil (poeta)

Dífil (en llatí Diphilus, en grec Δίφιλος) va ser un poeta grec autor d'un poema titulat Θησηΐς, i d'alguns poemes en coriàmbics, segons diu Pindar. Va viure després d'Èupolis i Aristòfanes.

## Referències

* ↑ [https://quod.lib.umich.edu/m/moa/acl3129.0001.001/1070?rgn=full+text;view=image;q1=DiphilusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 1055. ]
# East Side Gallery

East Side Gallery és una galeria d'art a l'aire lliure situada sobre una secció de 1.316 metres a la cara est del Mur de Berlín, que es van salvar de l'enrunament amb aquesta finalitat. Està situada a prop del centre de Berlín, a la Mühlenstraße del districte Friedrichshain-Kreuzberg, al costat de la riba del riu Spree. Es considera que és la galeria d'art a l'aire lliure més llarga del món.
La galeria conté 103 murals pintats per artistes de tot el món que dediquen un homenatge a la llibertat i documenten l'eufòria i l'esperança per un món millor que es va donar amb la fi de la guerra freda. Va ser fundada després de la unió de dues associacions d'artistes alemanyes, la "Federal Association of Artists - BBK" i la "GDR - Artists Association". ELs principals promotors van ser Bodo Sperling, Barbara Greul Aschanta, Jörg Kubitzki i David Monti.
El juliol de 2006, per tal de facilitar l'accés al riu Spree, es va moure una secció de 40 metres, paral·lela a la seva posició original.
Amb motiu de la preparació dels vint anys de la caiguda del Mur de Berlín, es va dur a terme un programa de renovació que consistí a tapar la majoria dels murals, que es trobaven en molt mal estat a causa del vandalisme i l'erosió característica de les obres exposades a l'aire lliure, i demanar als autors que tornessin a pintar les seves obres
. Alguns artistes van negar-se a repetir les seves obres, criticant el fet que la galeria havia d'haver realitzat una restauració anteriorment i previngut la destrucció de les obres originals.

## Obres

D'entre els murals que formen part de l'East Side Gallery, els més icònics són:
* Brotherhood Kiss de Dmitri Vrúbel.
* Danke, Andrej Sacharow de Dmitri Vrúbel
* Berlyn de Gerhard Lahr
* Europas Frühling de Catrin Resch
* Sense títol de Ditmar Reiter
* Vaterland de Güenther Shaefer
* Wachsen Lassen de Rosemarie Schinzler
* Some heads de Thierry Noir
* Parlo d'amor d'Ignasi Blanch.
* Test the Best de Birgit Kinder.
* Es geschah im November de Kani Alavi

## Enllaços externs

* Pàgina oficial de l'East Side Gallery Arxivat 2020-02-17 a Wayback Machine..
* Passeig virtual per l'East Side Gallery (2007) Arxivat 2007-07-04 a Wayback Machine.
* Video del recorregut per l'East Side Gallery Arxivat 2011-07-18 a Wayback Machine.
* East Side Gallery a MuseumChick Arxivat 2010-10-12 a Wayback Machine.

## Referències

* ↑ MuseumStuff
* ↑ «art Most important European art magazine, April 7. 2009». Arxivat de l'original el 2010-03-25. [Consulta: 10 desembre 2010].
* ↑ barwick.de
* ↑ «Repintan lo que queda del muro de Berlín». RTVE, 17-10-2008 [Consulta: 8 novembre 2010].
* ↑ EFE, Berlín «Vuelve el icono del Muro de Berlín: el beso de Breznev y Honecker». RTVE, 16-06-2009 [Consulta: 8 novembre 2010].
* ↑ Varona, David «El Muro de Berlín, 19 años después». RTVE, 09-11-2009 [Consulta: 8 novembre 2010].
# Tsukuyomi

Tsukuyomi (月読の命 o 月夜見の尊 Tsukuyomi-no-mikoto), també anomenat com Tsukuyomi-no-kami o Tsukiyomi, en la mitologia japonesa Tsukiyomi és el déu de la lluna i la nit. El nom de Tsukuyomi és una combinació de les paraules japoneses «lluna» (tsuki) i «lectura» (yomu). Una altra interpretació és que el nom combina les paraules «nit de lluna» («Tsukiyo») i el verb «mirar» («miru»).

## Naixement

Quan Izanagi es capbussa en el riu per purificar-se del seu viatge als inferns per rescatar a la seva estimada, la deessa Izanami, mentrestant es renta catorze Kami naixeran del seu cos, un d'ells serà Tsukuyomi. Izanagi comença el seu bany en el riu, però aquest segueix el seu curs fins al mar. Aleshores el déu es renta el seu ull esquerre i així neix Amaterasu, la gran deessa del Sol; després, es renta el seu ull dret i naixerà Tsukuyomi, déu de la Lluna i la nit; després Izanagi es renta el nas i dona lloc a Susanowo, el temible déu de la tempesta; així és el naixement dels «tres fills nobles» d'Izanagui que es repartiran l'univers.

## En la literatura popular

Com Amaterasu, Tsukuyomi va ascendir als cels (Takamagahara) per a governar el món de la nit. Però la qüestió és que el déu de la lluna es veu eclipsat en la mitologia japonesa per la seva germana Amaterasu i el tercer germà en discòrdia, Susanowo. Així doncs, poc recullen tant el Kojiki com el Nihonshoki sobre Tsukuyomi.

## Relació amb els altres Kami

Encara que a vegades s'ha dit que va ser Susanowo qui va assassinar Uke Mochi, deessa del menjar, es pensa que aquesta versió es fa servir per ressaltar el caràcter violent del déu del llamp i que en realitat, va ser Tsukuyomi qui la va matar durant una festa. Aquest tràgic fet va resultar, paradoxalment, en l'origen dels aliments per als éssers humans.
Va ser potser aquest un dels actes que van convertir al déu de la lluna en un ésser ombrívol i impredictible, tot i que hi ha qui afirma que se li podia «veure venir», ja que el seu caràcter variava amb les fases lunars. Les seves intencions, indefinides, van fer que Amaterasu prengués precaucions i comencés a fugir del seu germà, de manera que el dia i la nit se segueixen sempre l'un a l'altre i no s'uneixen ni es donen abast.

## Referències

* ↑ http://mundodandan.blogspot.com.es/2012/12/mitologia-2-japon-tsukuyomi.html
# Trinity McCray

Trinity McCray (30 de novembre de 1987) és una lluitadora professional estatunidenca que treballa a la World Wrestling Entertainment, lluitant en el seu territori de desenvolupament Florida Championship Wrestling. Entre els seus triomfs destaca un regnat com a Campionat de Dives de la FCW, sent la campiona inaugural d'aquest títol.

## World Wrestling Entertainment
### 2009

Va debutar a la FCW sota el nom de Naomi Night el mes d'agost. Durant tot l'any va tenir bastants combats individuals i en parella.

### 2010

Va participar en un torneig que coronaria a la primera Campiona de Dives de la FCW. En els quarts de final va eliminar a Liviana. A la semifinal va eliminar a Savannah. En la final del torneig va derrotar a Serena guanyant el campionat i convertint-se en la primera Campiona de dives de la FCW.
Va començar un enfrontament amb la Reina de la FCW April Jeanette, enfront a la qual va retenir el seu campionat.
El 31 d'agost es va anunciar que participaria en la tercera temporada de NXT amb Kelly Kelly com a mentora. Va quedar entre les dues concursants finals de NXT, però no va aconseguir guanyar.
El 16 de desembre va perdre el Campionat de Dives de la FCW enfront a April Jeanette.

## Campionats i triomfs

* Florida Championship Wrestling
** FCW Divas Championship (1 vegada)
* Pro Wrestling Illustrated
** Situada en el Nº48 en el PWI Female 50 de 2010